Martin Sentiváni (filozof)

Martin Sentiváni alebo Martin Svätojánsky (staršie resp. po maďarsky Szentivány(i) alebo Szent-Ivány; lat. Szentivanius; * 20. október 1633, Liptovský Ján – † 29. marec 1705, Trnava) bol slovenský filozof a polyhistor, profesor Trnavskej univerzity, encyklopedista, redaktor, zástanca novoscholastickej filozofie.

Životopis 
Narodil sa v rodine zemana a liptovského podžupana Michala Svätojánskeho (Sentivániho) a jeho manželky Kataríny Kubíniovej a ako príslušník starého slovenského šľachtického rodu Svätojánskych sa celý život hlásil k svojmu slovenskému pôvodu.

V roku 1653 vstúpil do jezuitskej rehole a pokračoval vo vyššom vzdelávaní na univerzite vo Viedni, kde študoval filozofiu, v rokoch 16611664 v Trnave a v rokoch 16641665 opäť vo Viedni, tentokrát ako študent teológie. V roku 1665 bol vysvätený za kňaza a tiež dosiahol titul magistra filozofie.

V rokoch 16561657 pôsobil ako profesor a pomocník referenta pre divadelné hry, v rokoch 16581659 bol profesorom v triede gramatistov, v rokoch 16591661 profesorom syntaxe a prefektom mariánskej kongregácie v Trnave. Po vysvätení učil v na viacerých miestach Slovenska (Košice, Trnava) i v zahraničí (Graz, Viedeň, Mníchov). Spočiatku prednášal hebrejčinu, logiku a matematiku, neskôr bol profesorom kazuistiky a kontroverzie. V roku 1674 sa okrem prednášania stal i správcom kníhtlačiarne, v rokoch 16791705 bol okrem iného i prefektom univerzitnej tlačiarne a knižnice v Trnave. Patril k vedúcim osobnostiam univerzity v Trnave, bol výborným pedagógom, organizátorom a vedcom a tiež sa zaslúžil o postavenie kostola v Bielom Kostole pri Trnave.

Prefekt tlačiarne 
Počas svojho pôsobenia na poste prefekta tlačiarne za 22 rokov svojej činnosti nielen vylepšil technické vybavenie tlačiarne, ale tiež sa pričinil o rozvoj papiernictva na Liptove, vybudoval pre kníhtlačiareň nové priestory v novej budove kolégia a od roku 1688 zaviedol aj vydavateľský program tlačiarne, podľa ktorého mala tlačiť knihy pre všetky spoločenské vrstvy. Okrem toho usporiadal univerzitnú knižnicu a v roku 1690 vydal jej katalóg.

Vydavateľ 
V rokoch 16751703 pripravoval, redigoval a vydával kalendáre, vedeckú ročenku Ephemerides, pripravil nové vydanie uhorského práva (Corpus iuris hungarici), ktoré vyšlo v roku 1696, pre Rusínov a Srbov vydával katechizmy tlačené slovníkovým písmom (tzv. „glagolské katechizmy“) a v roku 1699 vydal tiež Bukvar jazyka slavenského od J. Kornického.

Tvorba 
Napísal a tlačou vydal 56 diel, uverejnil desiatky príspevkov vo svojich kalendároch a v odborných ročenkách. Venoval sa písaniu teologických prác, prác z exaktných vied. Je autorom prvej zachovanej všeobecnej encyklopédie na Slovensku a v Uhorsku Curiosiora et selectiora variarum scientiarum miscellanea I-III. Napísaná je scholastickou formou otázok a odpovedí a je zhrnutím súdobých poznatkov z histórie, prírodných vied, medicíny, techniky, astronómie a hospodárstva. Tretí zväzok tejto encyklopédie, ktorý sa zaoberá biológiou bol rozdelený do šiestich kapitol a zostavený podľa vtedy uznávaného Aristotelovho systému. Nachádzajú sa tu rozpravy o rastlinstve, šelmách, vtákoch a rybách. Ďalšia rozprava mala poľnohospodársky charakter a autor sa v nej zameral na škodcov poľnohospodárskych plodín, predovšetkým na škodlivý hmyz. Do skupiny chrobákov však zaradil aj hady, pavúky, červy a muchy. Neodborne pripustil a potvrdil scestný ľudový názor, že vši a blchy sa rodia zo špiny. Uviedol tiež niektoré, v tej dobe používané, sposoby ničenia hmyzu a možnosti využitia hmyzom produkovaných látok pre liečebné účely, ako napr. uvedený včelí a hadí jed. Toto Szentiványiho dielo, ako jedna z prvých súborných prác v oblasti prírodných vied znamenalo v druhej polovici sedemnásteho storočia veľký prínos pre biologickú literatúru na Slovensku. Taktiež spísal chronologické tabuľky osobností a udalostí aj s udaním prameňa, ktoré boli zhrnutím poznatkov o svetových a Uhorských dejinách od najstarších čias až po 17. storočie. Vo svojich historických dielach podával obraz udalostí z pohľadu Slovenska, pričom vylučoval nadradenosť jedného národa nad druhým, obhajoval autonómiu Slovanov a Slovenska.

Dielo 
 1689 / 1709 – Curiosiora et selectiora variarum scientiarum miscellanea (Vzácnejšie rozmanitosti vybrané zrôznych vedných odborov), zv. I. – III.
 1689 – Dissertationes septem ex parte prima decadis tertiae curiosiorum miscellaneorum excerptae et seorsim editae
 1696 – Rectus modus interpretandi scripturam sacram
 1697 – Summarium chronologiae Hungaricae 1699 – Ratio status futurae vitae 1699 – Dissertatio paralipomenica rerum memorabilium Hungariae 1699 – Quindecim dilemmata omnibus dominis acatholicis pro xenio novi anni 1699 oblata 1700 – Continuatio dissertationis paralipomenicae rerum memorabilium Hungariae 1700 – Viginti quatour dubia pro xwnio novi anni 1700 pastribus Augustanae et helveticae confessionis fiducialiter oblata 1700 – Čtýri a dvatcet pochybovaní na dar Nového leta tisiciho sedmi stého pastírum augustánského a helvetského vyznání doufánlive obetovaná 1700 – Responsa non resopnsa ad 	uindecim dilemmata 1701 – Hungaria in immaculatam conceptionem B. Mariae Virginis Magnae Dominae suae credens 1701 – Dissertatio haeresiologico-polemica, de haeresiarchis, haeresibus et erronies in fide domatibus hoc saeculo nostro exortis 1701 – Solutiones catholicae sex praecipuorum fidei dubiorom acatholicorum contra veritatem fidei rom. catholicae 1701 – Katholische Zweifls-Auflösungen sexhs Vornehmen Glaubens Zweifl deren Unkatholischen 1702 – Lutheranicum nunquam et nusquam 1702 – Quinquaginta rationes et motiva, cur in tanta varietate religionum sola religio romano-catholica sit eligenda 1703 – Strittige Abhandlungen der Kezerey-Lehren 1703 – Solutiones non solutiones cuiusdam pastoris augustani viginti quatour dubiorum catholicorum refutatae 1703 – Analysis seu resoluto duodecim praecipuorum erroneorum domatum in fide modernorum acatholicorum 1703 – Lutheranicum nihil ad rem, nihil ad proopositum 1703 – Dissertatio chronologico-polemica, de ortu progressu ac dominutione schismatis Graeci 1703 – Négy rövid első könyvecskék, mellyeket a htben támadott versengésekröl írt...  1704 – Castigatio illusoriae concionis infamis apostatae Meinolfi Wiarts Wartburgensis 1704 – Colnultatio saluberrima, de reducenda stabili ac constanti tranquillitate et pace in Hungaria 1704 – Magnum chaos inter confessionem Augustanam et Augustinianam 1704 – Privata et amica disceptatio unius zelozi catholici, cum quibusdam d. acatholicis, de Societate Jesu in regno Hungariae retinenda 1707 – Forum scrutarium antiquarum haeresium 1707 – Turrin Babel, scu confusio doctrinae fidei inter modernos acatholicos 1708 – Doctrina fidei Christianae primarum quinque saeculorum 1709 – Cavillationes modernorum acatholicorum contra romano-catholicae ecclesiae unitatem 1722 – Viator dubius...  1730 – Dissertatio theologico-polemica, qua acatholicorum nova dogmata cum orthodoxa primitivae ecclesiae doctrina comparantur...  1744 – Analecta singularia ex variis libris depromta 1746 – Oeconomia philosophica...''

Dielo v elektronickej podobe
 Dissertatio cosmographica seu De mundi systemate (preklad a komentáre Zavarský, S. in: Slavica Slovaca 2011)
 Dissertatio chronologico-polemica, de Ortu, Progressu, ac Diminutione Schismatis Graeci, atqué Graeci Ritus Ecclesiae, cum Romana Ecclesia... Tyrnaviae : Typis Academicis, per Ioanem Andream Hörman, Anno 1703. 200 s. - dostupné v Digitálnej knižnici UKB

Referencie

Externé zdroje 
 Bokesová-Uherová, M.: 1966, Biologická problematika v prácach Martina Szentiványiho (1633 – 1705), profesora na Trnavskej univerzite. Biológia, 21: p. 553 – 557.
 Tibenský, J. a kol.: 1976, Bibliografia prírodných, lekárskych a technických vied na Slovensku do roku 1850. I. Autorská časť: (Szentiványi, M.: p. 628 – 630), Matica Slovenská, Martin.
 
 Koleška, Z.: 1993, Seznam biografií československých entomologů (entomologové nežijíci) – 14. pokračovaní, Klapalekiana, 29 (Supplementum): p. 558.
 životopis na stránkach Matice slovenskej
 O Sentivánim v článku 385. výročie: Osobnosti historickej Trnavskej univerzity známe mimo hraníc Uhorska
 FILIT

Osobnosti z Liptovského Jána
Slovenskí spisovatelia
Encyklopedisti
Slovenskí entomológovia
Slovenskí filozofi
Slovenskí polyhistori
Slovenskí redaktori
Slovenskí šľachtici
Príslušníci zemianskeho stavu
Uhorskí šľachtici
Uhorskí polyhistori
Vyučujúci na Trnavskej univerzite (historickej)